Uuendatud: 10.07.2012, kell 16:49
Valitsuse kommunikatsioonibüroo, 10.07.2012 16:35
Tallinn, Stenbocki maja, 10. juuli 2012 – Peaminister Andrus Ansip külastas teisipäeval Miinisadamat ja mereväe laevu.
„Miinisadama renoveeritud osa on väga korralik, kuid sadamal on väljaarendamiseks palju potentsiaali ning selleks on vaja veel investeeringuid,“ rääkis Ansip. Peaminister sai mereväe kodusadamas ülevaate mereväe personalist, eelarvest, taristust, operatsioonidest ja laevadest.
Eesti miinijahtijad annavad suure panuse Läänemere ohutustamisele, enam kui kümne aastaga on kahjutuks tehtud üle 500 meremiini ja muu lõhkekeha. Kolmapäeval astub mereväes ajateenistusse 110 uut mereväelast.
Vaata fotosid peaministri külastusest Miinisadamasse siit.
Valitsus.ee loomisel on peetud silmas, et siin avaldatav info oleks kättesaadav ja kasutatav võimalikult paljudele inimestele.